लोग नशे में धुत शख्स को बस से उतारना चाहते थे; पीड़ित ने शिकायत नहीं की
Karnataka Hubballi (KSRTC) Bus Urinating Controversy. Follow Bus Urinating Controversy Latest News and Updates On Dainik Bhaskar (दैनिक भास्कर)
महिला पर पेशाब करने का एक और केस सामने आया है। घटना मंगलवार रात कर्नाटक स्टेट रोड ट्रांसपोर्ट कॉर्पोरेशन की बस में हुबली के पास हुई। नॉन एसी बस विजयापुरा से मंगलुरु जा रही थी, उसमें एक 32 साल के शख्स ने महिला यात्री की सीट पर पेशाब कर दिया।
हालांकि पीड़ित महिला ने पुलिस या KSRTC से शिकायत करने से इनकार कर दिया। इसके बाद बस आगे निकल गई।
घटना के वक्त ढाबे पर रुकी थी बस
रिपोर्ट्स के मुताबिक बस में बैठे एक और पैसेंजर गणेश यादवाड़ ने बताया कि इस शख्स ने महिला की सीट पर तब पेशाब किया जब बस किरेसुर में एक ढाबे पर रुकी थी। घटना के बाद जब महिला चिल्लाई तब बस में बैठे बाकी लोग और कंडक्टर-ड्राइवर पहुंचे। इन लोगों ने उस शख्स को वहां से हटाया। वह नशे में था, उसने बाकी लोगों से बदतमीजी की। उसे कंट्रोल में करना मुश्किल था, इसलिए बस में बैठे लोगों ने उसे बस से उतारने कहा।
महिला लने किया शिकायत करने से इनकार
KSRTC के सीनियर डिवीजनल कंट्रोलर राजेश शेट्‌टी के मुताबिक उन्हें घटना की जानकारी मिली थी। जब ये सब हुआ तब बस में कोई नहीं था। जब वह ढाबे से लौटी तब उसने देखा कि कोई उसकी सीट पर पेशाब कर रहा है लेकिन महिला यात्री ने हमसे या पुलिस में शिकायत दर्ज करने से इनकार कर दिया। इसके बाद बस ढाबे से आगे निकल गई।
सदमे में थी महिला, बस के ंक्रू ने तुरंत साफ किया
लोगों के मुताबिक पीड़ित महिला बस की 3 नंबर सीट पर बैठी थी। जो विजयपुरा से हुबली जा रही थी। जबकि वह आदमी 28 नंबर सीट पर था। एक यात्री ने बताया कि वह एक मैकेनिकल इंजीनियर था, जो विजयपुरा से मंगलुरु जा रहा था। बस के क्रू ने महिला की सीट और बैग तुरंत साफ कर दिया। साथ ही महिला की सुरक्षा का भी भरोसा दिलाया, क्योंकि वह घटना के बाद से सदमे में थी।
एअर इंडिया में हुए पेशाब कांड से जुड़ी ये खबरें भी पढ़ें...
फ्लाइट में पेशाब केस-एअर इंडिया पर 30 लाख जुर्माना
फ्लाइट में हुए पेशाब कांड में DGCA ने एयरलाइन पर 30 लाख का जुर्माना लगाया है। न्यूज एजेंसी ANI के मुताबिक, DGCA ने पायलट का लाइसेंस 3 महीने के लिए सस्पेंड कर दिया है। इस बीच आरोपी शंकर मिश्रा के वकील ने कहा कि उनके मुवक्किल पर लगाया गया 4 महीने का बैन गलत है। पढ़ें पूरी खबर...
एअर इंडिया फ्लाइट में महिला पर पेशाब की दूसरी घटना
एअर इंडिया की एक और फ्लाइट में महिला यात्री के ऊपर पेशाब करने का मामला सामने आया है। यह घटना पहले वाली घटना के 10 दिन बाद 6 दिसंबर को हुई थी। मामला अब सामने आया है। यह फ्लाइट पेरिस से दिल्ली आ रही थी। एयरलाइन का कहना है कि आरोपी ने लिखित माफी मांग ली थी, इसलिए उस पर एक्शन नहीं लिया गया। पढ़ें पूरी खबर...